A4-0111/97

Ψήφισμα σχετικά με την Ετήσια Οικονομική Έκθεση της Επιτροπής για το 1997 - Οικονομική ανάπτυξη, απασχόληση και σύγκλιση για τη μετάβαση στην ΟΝΕ (CΟΜ(97)0027 - C4-0078/97)

Το Ευρωπαϊκό Κοινοβούλιο,

- έχοντας υπόψη την Ετήσια Οικονομικη Έκθεση της Επιτροπής για το 1997 (CΟΜ(97)0027- C4-0078/97),

- έχοντας υπόψη την τελική έκθεση της Προσωρινής του Επιτροπής για την Απασχόληση και τα διάφορα ψηφίσματά του που αφορούν την απασχόληση και τον χρόνο εργασίας,

- έχοντας υπόψη τη Συνθήκη ΕΚ και ιδίως τα άρθρα 2, 3Α, 102Α, 103, 130Α και 130Β,

- έχοντας υπόψη το ψήφισμά του της 19ης Ιουνίου 1996 σχετικά με τις γενικές κατευθυντήριες γραμμές της οικονομικής πολιτικής για το 1996( ((ΕΕ C 198 της 8.7.1996, σελ. 115))),

- έχοντας υπόψη τα συμπεράσματα του Ευρωπαϊκού Συμβουλίου της 29ης Μαρτίου 1996 του Τορίνο, του Ευρωπαϊκού Συμβουλίου της Φλωρεντίας της 21ης και 22ας Ιουνίου 1996 και του Ευρωπαϊκού Συμβουλίου του Δουβλίνου της 13ης και 14ης Δεκεμβρίου 1996, καθώς και την ομιλία του Προέδρου Santer στη Διάσκεψη της G7 για την Απασχόληση που διεξήχθη την 1η Απριλίου 1996 στη Λίλη, που καθορίζουν ως στόχο προτεραιότητας την καταπολέμηση της ανεργίας,

- έχοντας υπόψη το Λευκό Βιβλίο για την Ανάπτυξη, την Ανταγωνιστικότητα και την Απασχόληση (COM(94)0700),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0111/97),

Α. λαμβάνοντας υπόψη ότι η Ετήσια Οικονομική Έκθεση της Επιτροπής για το 1997 μπορεί να εκληφθεί ως προετοιμασία, όπου η Επιτροπή χαράσσει τους γενικούς προσανατολισμούς για την οικονομική πολιτική σύμφωνα με το άρθρο 103 της Συνθήκης ΕΚ,

Β. λαμβάνοντας υπόψη ότι η Ετήσια Οικονομική Έκθεση της Επιτροπής για το 1997 (ΕΟΕ) υποστηρίζει ότι πρέπει να υπάρχει συγκρατημένη αισιοδοξία όσον αφορά την επιτυχή μετάβαση στην ΟΝΕ, καθότι οι βασικές δυνάμεις που προσδιορίζουν τη διαρκή ανάπτυξη, όπως είναι οι θεσμικές προετοιμασίες για την ΟΝΕ, η δημοσιονομική σταθεροποίηση, το χαμηλότερο επίπεδο βραχυπρόθεσμων και μακροπρόθεσμων επιτοκίων, η σταθερότητα των συναλλαγματικών ισοτιμιών και η σταθερότητα των τιμών, σύμφωνα με γενικές εκτιμήσεις ευρίσκουν τη δέουσα απήχηση,

Γ. λαμβάνοντας υπόψη ότι η ένταξη του φινλανδικού μάρκου και της ιταλικής λιρέττας στον Μηχανισμό Συναλλαγματικών Ισοτιμιών έχει αυξήσει τη σταθερότητα των συναλλαγματικών ισοτιμιών στην ΕΕ,

Δ. θεωρώντας ότι η πραγματική αύξηση του ΑΕΠ θα έπρεπε να είναι της τάξης του 2,3% το 1997 και του 2,8% το 1998, αλλά ότι η δημιουργία νέων θέσεων εργασίας δεν θα είναι επαρκής για την ουσιαστική μείωση του αριθμού των ανέργων,

Ε. λαμβάνοντας υπόψη ότι μολονότι οι βασικοί δείκτες τόνωσης της προσφοράς, όπως είναι οι μέτριες αυξήσεις του ύψους των αμοιβών και η υγιής αποδοτικότητα των επενδύσεων καθώς και η μείωση του κόστους δανεισμού, έχουν καταστεί ευοίωνοι, δεν είναι επαρκείς για να μειώσουν σημαντικά τον αριθμό των ανέργων,

ΣΤ. λαμβάνοντας υπόψη ότι σύμφωνα με την ΕΟΕ κατά το πρώτο ήμισυ της δεκαετίας του 1990 η ανάπτυξη αναχαιτίστηκε λόγω μακροοικονομικών παραγόντων, όπως είναι η ταχύτερη αύξηση της ζήτησης σε σύγκριση με την παραγωγική ικανότητα, ο στρεβλωμένος συνδυασμός πολιτικής και οι μη ελεγχόμενες νομισματικές διαταραχές,

Ζ. λαμβάνοντας υπόψη ότι ο σημερινός δείκτης επενδύσεων/ΑΕΠ μπορεί μόνον να συγκρατήσει το επίπεδο της ανεργίας και να συμβάλει στην επίτευξη μικρού δείκτη ανάπτυξης της τάξεως του 2%, και ότι πρέπει, συνεπώς, να υπενθυμισθεί ότι οι δημόσιες επενδύσεις ως αναλογία του ΑΕΠ κατά την περίοδο 1995-1997 αυξήθηκε σε -0,3% και κατά την περίοδο 1997-1998 αναμένεται να σημειωθεί μηδενικός συντελεστής,

Η. λαμβάνοντας υπόψη ότι απειλείται η ικανότητα της ΕΕ να διατηρήσει τις υποδομές υψηλής ποιότητας, και συνεπώς, τόσο η ανταγωνιστικότητά της όσο και οι προοπτικές ανάπτυξης και απασχόλησης σε μακροπρόθεσμη βάση,

Θ. υπενθυμίζοντας ότι οι δημόσιες επενδύσεις, εάν επιλέγονται σωστά ανάλογα με την οικονομική και κοινωνική τους αποδοτικότητα, μπορούν να έχουν θετική επίδραση στο επίπεδο των ιδιωτικών επενδύσεων, στο ιδιωτικό μετοχικό κεφάλαιο και στην αποδοτικότητα των ιδιωτικών επενδύσεων,

Ι. λαμβάνοντας υπόψη ότι η ΕΟΕ ισχυρίζεται ότι τόσο οι τεχνολογικές μεταβολές όσο και η παγκοσμιοποίηση δεν προκαλούν την ανεργία, αλλά αντίθετα αποτελούν τις καθοριστικής σπουδαιότητας κατευθυντήριες δυνάμεις που προωθούν την οικονομική ανάπτυξη και τις βελτιώσεις στον τομέα της απασχόλησης και του βιοτικού επιπέδου[semigr ] εξάλλου, για την άντληση πιθανών πλεονεκτημάτων από την τεχνολογική πρόοδο και την παγκοσμιοποίηση απαιτούνται περαιτέρω μέτρα τόνωσης της προσφοράς με στόχο την καθιέρωση αποδοτικών αγορών εμπορευμάτων και υπηρεσιών και τη βελτίωση της εκπαίδευσης και της επαγγελματικής κατάρτισης,

ΙΑ. λαμβάνοντας υπόψη ότι σύμφωνα με την ΕΟΕ απαιτείται ένα αναπτυξιακό πρότυπο εντατικότερης απασχόλησης,

ΙΒ. έχοντας υπόψη το άρθρο 2 της Συνθήκης ΕΚ και την ανάγκη της εξασφάλισης πραγματικής κοινωνικής προστασίας για όλους τους πολίτες της Ευρωπαϊκής Ένωσης στο πλαίσιο της ευελιξίας και της επαγγελματικής κινητικότητας,

1. επιδοκιμάζει τη συνολική εκτίμηση της Επιτροπής στην ΕΟΕ για το 1997 και τη ρεαλιστικότερη προσέγγισή της σε σύγκριση με τις υπεραισιόδοξες υποθέσεις που αποτελούν τη βάση των ΕΟΕ για το 1995 και το 1996[semigr ] ωστόσο εκφράζει βαθειά ανησυχία για τη στάση του εγγράφου όσον αφορά το πλέον σοβαρό ζήτημα, την ανεργία[semigr ]

2. επισημαίνει ότι η προσφορά και η ζήτηση αποτελούν ουσιαστικούς παράγοντες που προσδιορίζουν την οικονομική ανάπτυξη, και εκφράζει συνεπώς την ανησυχία ότι λόγω της υψηλής ανεργίας και των δυσοίωνων προοπτικών για το μέλλον, η ζήτηση μεταξύ των καταναλωτών στην Ευρώπη θα εξακολουθήσει να είναι υπερβολικά μειωμένη με αποτέλεσμα να παρεμποδίζει την οικονομική ανάκαμψη[semigr ]

3. καλεί, για το λόγο αυτό, τα κράτη μέλη να συμπληρώσουν τα ήδη εφαρμοζόμενα μέτρα με ενέργειες για την τόνωση της ζήτησης[semigr ] υπογραμμίζει τη δραματική κάμψη της ζήτησης στην ΕΕ, ενώ τα διαρθρωτικά ελλείμματα, και συγκεκριμένα οι προϋπολογισμοί που δεν εξαρτώνται από την εξέλιξη της ζήτησης, έχουν μειωθεί συστηματικά από τη δεκαετία 1980 και εξής, και ενώ παράλληλα οι κίνδυνοι των πληθωρισμού που συνδέονται με στάδια πραγματικής υποτίμησης έχουν ως συνέπεια αντίμετρα των εκδοτικών τραπεζών που αναχαιτίζουν την ανάπτυξη, και υψηλότερα επιτόκια[semigr ]

4. θεωρεί τις προοπτικές ανάπτυξης στην ΕΕ ανεπαρκείς για την καταπολέμηση της μαζικής ανεργίας και πιστεύει ότι οι ισχνές επενδύσεις και οι δυσμενέστατες επενδυτικές τάσεις στην ΕΕ μετά τη δεκαετία του 1980 συνιστούν τα κύρια αίτια του χαμηλού επιπέδου οικονομικής ανάπτυξης, η οποία, παρά τις ικανοποιητικές συνθήκες προσφοράς (ικανοποιητική αύξηση των εξαγωγών, βελτίωση του επιχειρηματικού κέρδους, επιφυλακτική στάση των συνδικαλιστικών οργανώσεων στο πλαίσιο της μισθολογικής πολιτικής, στασιμότητα των πραγματικών μισθών σε σχέση με την αύξηση της παραγωγικότητας της εργασίας, μείωση των φορολογικών συντελεστών επί των επιχειρήσεων και επί της περιουσίας, χαμηλές αμοιβές) δεν ανακτά το χαμένο έδαφος[semigr ]

5. τονίζει ότι η συνεχιζόμενη μαζική ανεργία, που αυξάνεται στα περισσότερα κράτη μέλη της ΕΕ, οι αυξανόμενες τάσεις ένδειας, το τεράστιο χάσμα μεταξύ φτωχών και πλουσίων, η υπάρχουσα απόκλιση μεταξύ των κεντρικών και των περιφερειακών περιοχών, καθώς και η ανεπαρκής ανάπτυξη της Κοινότητας αποτελούν τα σημαντικότερα προβλήματα, τα οποία, ακόμη και με μία ελαφρά οικονομική ανάκαμψη κατά το 1997, δεν θα είναι δυνατόν να περιορισθούν, και εξακολουθεί να υποστηρίζει την άποψη ότι τα πραγματικά εμπόδια που προβάλλουν σε μια κατάλληλη πορεία ανάπτυξης της οικονομίας και της απασχόλησης είναι τα εξής:i. υπερβολικά χαμηλό επίπεδο επενδυτικών δραστηριοτήτων των ιδιωτικών επιχειρήσεων και ανεπαρκής πρόσβαση, ιδίως των ΜΜΕ, σε χρηματοδοτικούς πόρους, και παράλληλη περικοπή των δημόσιων επενδύσεων[semigr ]

ii. ανεπαρκής καινοτόμος δραστηριότητα, όπως καταδεικνύει η μείωση της αναλογίας των δαπανών των επιχειρήσεων και των δημοσίων ιδρυμάτων για έρευνα και ανάπτυξη[semigr ]

iii. έλλειψη αποτελεσματικού συντονισμού μεταξύ εισοδηματικής, δημοσιονομικής και νομισματικής πολιτικής σε εθνικό και ευρωπαϊκό επίπεδο[semigr ]

iv. υψηλά πραγματικά επιτόκια ως συνέπεια της αυξανόμενης αστάθειας των χρηματοοικονομικών αγορών, ιδίως με τα μέτρα κατάργησης των ρυθμίσεων της δεκαετίας του 90, των ολοένα στενότερων αγορών και της περιοριστικής νομισματικής πολιτικής που ασκείται στην ΕΕ επί μακρό χρονικό διάστημα[semigr ]

v. κάμψη της εγχώριας ζήτησης και ανεπαρκής ζήτηση εκ μέρους των νοικοκυριών[semigr ]

vi. έλλειψη δημιουργικότητας και ετοιμότητας για ανάληψη κινδύνων εκ μέρους των επιχειρήσεων, καθώς και έλλειψη επιχειρηματικού πνεύματος[semigr ]

vii. έλλειψη μέτρων επιμόρφωσης και εξειδίκευσης[semigr ]

viii. έλλειψη προσαρμοστικότητας της αγοράς εργασίας, το ύψος των φόρων και των παραδημοσιονομικών εισφορών, η ανάγκη απλοποίησης του διοικητικού συστήματος[semigr ]

ix. χρηματοοικονομική κερδοσκοπία η οποία είναι επιζήμια για τις παραγωγικές επενδύσεις[semigr ]

x. η υπερβολική πληθώρα ρυθμίσεων που επιβαρύνει τις επιχειρήσεις σε όλη την Ευρώπη δημιουργώντας διοικητικές και άλλες δαπάνες, οι οποίες απορροφούν έσοδα που θα μπορούσαν να χρησιμοποιηθούν για επενδυτικές δραστηριότητες στην εκάστοτε εταιρία ή για την πρόσληψη νέου εργατικού δυναμικού.

6. υπογραμμίζει, ωστόσο, ότι η προώθηση της ανάπτυξης αποτελεί απλώς ένα σκέλος της πολιτικής για την καταπολέμηση της ανεργίας, και επισημαίνει ότι κάθε τέτοια πολιτική θα πρέπει να συνεκτιμά το γεγονός ότι η ανάπτυξη - όπως μετράται με τα παραδοσιακά συστήματα υπολογισμού - δεν σημαίνει αυτομάτως μεγαλύτερη ευημερία για τους πολίτες και ότι θα πρέπει να λαμβάνονται υπόψη και τα όρια της μη αειφόρου ανάπτυξης[semigr ]

7. διαπιστώνει ότι, οι μεγάλες διακυμάνσεις των πραγματικών συναλλαγματικών ισοτιμιών, μπορούν να οδηγήσουν τις εταιρίες να μειώσουν το κόστος και τις θέσεις εργασίας σε περιόδους ανατίμησης, αλλά οι απώλειες αυτές των θέσεων εργασίας δεν αποκαθίστανται σε περιόδους αναπροσαρμογής των συναλλαγματικών ισοτιμιών, και, για το λόγο αυτό, οι αστάθειες των συναλλαγματικών ισοτιμιών αποτελούν το μόνιμο αίτιο της ανεπαρκούς ανάπτυξης της απασχόλησης και των επενδύσεων στην Ευρώπη, και θα είναι δυνατόν να εξαλειφθούν μόνον εφόσον θα τεθεί σύντομα σε ισχύ η Οικονομική και Νομισματική Ένωση[semigr ]

8. υποστηρίζει την άποψη ότι η αβεβαιότητα για την έναρξη ισχύος της Νομισματικής Ένωσης επιδρά δυσμενώς στην οικονομική ανάπτυξη, και καλεί τις κυβερνήσεις να καταβάλουν κάθε δυνατή προσπάθεια για να αποκατασταθεί η εμπιστοσύνη των οικονομικών παραγόντων μέσω σαφών δηλώσεων[semigr ]

9. επισημαίνει ότι, λόγω του υψηλού υποχρεωτικού εξωμισθολογικού κόστους εργασίας, οι επιχειρήσεις διστάζουν να προσλάβουν νέους εργαζομένους, ιδιαίτερα σε θέσεις όπου απαιτούνται ολιγότερα προσόντα[semigr ] λόγω αυτού του υψηλού κόστους, οι επιχειρήσεις θεωρούν τις επενδύσεις κεφαλαίου ή την αυξημένη παραγωγικότητα ως μέσον αύξησης της παραγωγής χωρίς τη δημιουργία θέσεων απασχόλησης[semigr ] υποστηρίζει ότι η αντιμετώπιση των προβλημάτων αυτών σε εθνικό επίπεδο θα ενθαρρύνει την ανάπτυξη της απασχόλησης[semigr ]

10. θεωρεί την ολοκλήρωση της εσωτερικής αγοράς με τη δημιουργία της Νομισματικής Ένωσης ως ενδεδειγμένη κίνηση για να μειωθεί ο μεγάλος βαθμός της τεχνητής μεταβλητότητας των συναλλαγματικών ισοτιμιών στις χρηματοοικονομικές αγορές, η οποία, παρά το χαμηλό επίπεδο πληθωρισμού, αντικατοπτρίζεται σε υψηλά επιτόκια[semigr ]

11. επιθυμεί την πλήρη εφαρμογή της Συνθήκης ΕΕ, με τα περιθώρια ελιγμών που επιτρέπει, ιδίως σε θέματα ελλείμματος και δημοσίου χρέους[semigr ]

12. θεωρεί απαραίτητη τη σταθεροποίηση των προϋπολογισμών, αλλά αμφισβητεί τον ισχυρισμό της Επιτροπής ότι οι άμεσες περιοριστικές συνέπειες της δημοσιονομικής σταθεροποίησης κατά την περίοδο 1996-1997 θα αντισταθμισθούν πιθανόν με τον επαναπροσανατολισμό της δέσμης πολιτικών μέτρων και την ενίσχυση της εμπιστοσύνης των επιχειρήσεων και των καταναλωτών[semigr ] τονίζει τη σπουδαιότητα μιας μεσοπρόθεσμης δημοσιονομικής πολιτικής που λαμβάνει υπόψη τις βασικές οικονομικές συνθήκες και είναι συμβατή με τα κριτήρια σύγκλισης της Συνθήκης ΕΕ[semigr ] υποστηρίζει ότι εάν δεν αυξηθούν οι πραγματικές κρατικές δαπάνες, είναι προτιμότερο να βελτιωθεί η αναλογία του ελλείμματος στο ΑΕΠ μέσω μιας μεγαλύτερης οικονομικής ανάπτυξης μάλλον παρά μέσω της μείωσης των κρατικών δαπανών, ιδιαίτερα για τους τομείς της οικολογικής αναδιάρθρωσης, της εκπαίδευσης και της επαγγελματικής κατάρτισης[semigr ] τα δε κράτη μέλη τα οποία ήδη ικανοποιούν το ανωτέρω κριτήριο για το έλλειμμα να αναλάβουν μεγαλύτερη ευθύνη για την προώθηση της ανάπτυξης στην Ευρώπη[semigr ]

13. διαφωνεί με παντός είδους οικονομικές συναλλαγές και χειρισμούς με μόνο στόχο την προσωρινή εκπλήρωση των κριτηρίων σύγκλισης[semigr ]

14. ζητεί να περιληφθεί, ως στόχος προτεραιότητας, η καταπολέμηση της ανεργίας σε όλους τους τομείς πολιτικής, και υποστηρίζει τη βελτίωση του συντονισμού και της εναρμόνισης της οικονομικής, διαρθρωτικής, δημοσιονομικής, νομισματικής και εισοδηματικής πολιτικής σε επίπεδο ΕΕ, καθώς και μία μορφή οικονομικής διακυβέρνησης σε επίπεδο ΕΕ η οποία θα είναι εις θέσιν να διασφαλίζει αυτόν τον τύπο ενισχυμένου συντονισμού και εναρμονισμένης δράσης και στην οποία θα συμμετέχουν και τα 15 κράτη μέλη[semigr ]

15. ζητεί να υλοποιηθούν οι αποφάσεις του Συμβουλίου του Έσσεν και υποστηρίζει, επίμονα τόσο την εφαρμογή του συμφώνου απασχόλησης όσο και επενδύσεις στον τομέα των υποδομών μέσω δικτύων στους τομείς των μεταφορών, του περιβάλλοντος, της ενέργειας και των επικοινωνιών, καθώς επίσης την αύξηση των πιστώσεων και των προγραμμάτων έρευνας και ανάπτυξης, για την εκπαίδευση και εξειδίκευση του ανθρώπινου δυναμικού, και την εντονότερη χρησιμοποίηση των πιστώσεων των Διαρθρωτικών Ταμείων και του Ταμείου Συνοχής στον τομέα της απασχόλησης[semigr ] ζητεί, συνεπώς, την εφαρμογή των μέτρων που αναφέρονται στο Λευκό Βιβλίο του Ντελόρ για την Ανάπτυξη, την Ανταγωνιστικότητα και την Απασχόληση[semigr ]

16. τονίζει ότι και οι δημόσιες και οι ιδιωτικές επενδύσεις είναι απαραίτητες για την επαρκή ανάπτυξη της κοινοτικής οικονομίας[semigr ] ζητεί τη λήψη συνδυασμένων πολιτικών μέτρων που θα διευκολύνουν αυτή τη διαδικασία, συγκεκριμένα, μέτρα που θα μετριάσουν την πολιτική περικοπής των δαπανών αφήνοντας ελεύθερο χώρο δράσης σε αυτόματους σταθεροποιητικούς παράγοντες και συντονισμένη χαλάρωση της νομισματικής πολιτικής[semigr ] υπογραμμίζει επίσης ότι οι δημόσιες επενδύσεις ενθαρρύνουν τις ιδιωτικές επενδύσεις μειώνοντας το κόστος τους[semigr ] εκφράζει τη λύπη του διότι το ποσοστό δημοσίων επενδύσεων στο ΑΕΠ μειώθηκε τα τελευταία έτη από 3,5% σε λιγότερο από 2,5% στην ΕΕ[semigr ] ζητεί να ενισχυθούν εκείνες οι δημόσιες επενδύσεις από τις οποίες θα προκύψει επαρκής κοινωνική και οικονομική απόδοση[semigr ]

17. ζητεί ειδικότερα, σε περίπτωση που οι δημόσιες επενδύσεις συμβάλλουν λόγω της οικονομικής και κοινωνικής τους οφελιμότητας στη διαδικασία ανάπτυξης από την πλευρά τόσο της ζήτησης όσο και της προσφοράς, την προώθηση των επενδύσεων αυτών και την τόνωση των επενδύσεων του ιδιωτικού τομέα με τη δημιουργία ευνοϊκού περιβάλλοντος[semigr ] ζητεί μια συντονισμένη προσέγγιση που να αναχαιτίζει τους φραγμούς στην ανάπτυξη, μέσω ιδιωτικών επενδύσεων στο πλαίσιο ενός ευνοϊκού μακροοικονομικού πλαισίου, μέσω κοινών προγραμμάτων δημοσίων έργων υποδομής, μέσω του περιορισμού της πολιτικής μείωσης των δαπανών χάρη στην ελευθέρωση των αυτόματων σταθεροποιητικών μηχανισμών, καθώς και μέσω μιας συντονισμένης χαλάρωσης της νομισματικής πολιτικής[semigr ]

18. θεωρεί απαραίτητη την αφαίρεση κάθε δαπάνης για ενδοεπιχειρησιακή κατάρτιση, έρευνα και ανάπτυξη από τον υπολογισμό των δημοσιονομικών ελλειμμάτων, δεδομένου ότι μελλοντικώς οι επενδύσεις αυτές θα αποτελέσουν την κινητήρια δύναμη για καινοτομία, ανάπτυξη και απασχόληση[semigr ]

19. ζητεί την επέκταση των χρηματοδοτικών μέσων της Κοινότητας, μέσω της ΕΤΕ, και την καθιέρωση κοινοτικών δανείων για τη χρηματοδότηση σημαντικών κοινοτικών επενδυτικών σχεδίων και τη χρηματοδοτική υποστήριξη των ΜΜΕ, και υπογραμμίζει, στο πλαίσιο αυτό, το ρόλο της ΕΤΕ ως εγγυητή δανείων[semigr ] θεωρεί ότι είναι απολύτως επιβεβλημένο να ανοίξουν τα κεφάλαια επιχειρηματικού κινδύνου και οι πιστωτικές αγορές στην Ευρώπη ώστε να εξασφαλιστεί η πρόσβαση μικρών και μεσαίων επιχειρήσεων στο κεφάλαιο[semigr ] ο ιδιωτικός τομέας πρέπει να διαδραματίσει ηγετικό ρόλο στο πλαίσιο αυτό, αλλά οι εθνικές κυβερνήσεις πρέπει να χαλαρώσουν τις περιοριστικές ρυθμίσεις στη διάθεση κεφαλαίου, ιδιαίτερα για τις μικρές και μεσαίες επιχειρήσεις[semigr ]

20. υποστηρίζει την άποψη ότι οι βασικές δομές της έρευνας και της βιομηχανίας στην Ευρώπη παρουσιάζουν αδυναμίες και ζητεί, συνεπώς, να ληφθούν μέτρα για την τόνωση και προώθηση της έρευνας και της ανάπτυξης μέσω κατάλληλων φορολογικών απαλλαγών, και ιδίως για τις ΜΜΕ, τη διευκόλυνση της πρόσβασης και τη διαθεσιμότητα κεφαλαίων επιχειρηματικού κινδύνου για τις ΜΜΕ στους τομείς της έρευνας και της ανάπτυξης, και την προώθηση αποδοτικής ερευνητικής υποδομής καθώς και τη στενή διασυνοριακή συνεργασία μεταξύ επιχειρήσεων, πανεπιστημίων και ερευνητικών ιδρυμάτων[semigr ] ζητεί να βελτιωθούν οι νεωτεριστικές παράμετροι και οι βασικές προϋποθέσεις για τις ΜΜΕ και να δημιουργηθούν νέες επιχειρήσεις καθώς και βιομηχανικές δομές τόσο στους τομείς των νέων υλικών όσο και στις περιβαλλοντικές τεχνολογίες[semigr ]

21. ζητεί, σύμφωνα με τη Δήλωση του Δουβλίνου για την πολιτική απασχόλησης, να υποστηριχθούν οι προσπάθειες των κρατών μελών για την προώθηση της απασχόλησης και την ελαχιστοποίηση της ανεργίας και να χαραχθεί μια ολοκληρωμένη στρατηγική απασχόλησης που να περιλαμβάνει μακροοικονομικές πολιτικές και πολιτικές διαρθρωτικών μεταρρυθμίσεων[semigr ]

22. ζητεί τη μείωση των επιβαρύνσεων του εργατικού δυναμικού από πλευράς φόρων και κοινωνικών εισφορών, τη βελτίωση των δεξιοτήτων του ανθρωπίνου δυναμικού, την αναχαίτιση του καταιγισμού νόμων και ρυθμίσεων, τον περιορισμό της γραφειοκρατίας και την επιτάχυνση των διαδικασιών για τη χορήγηση αδειών.

23. διαφωνεί με την πρόταση της ΕΟΕ για μεγαλύτερη διαφοροποίηση των μισθών μεταξύ περιφερειών διότι συνεπάγεται τον κίνδυνο περαιτέρω προς τα κάτω συμπίεσης των μισθών και έχει ως αποτέλεσμα ακόμη περισσότερες μετεγκαταστάσεις επιχειρήσεων και απολύσεις προσωπικού εντός της ΕΕ[semigr ] επιπλέον δεν αποτελεί επαρκές μέσον για την προώθηση της οικονομικής ανάπτυξης και τη δημιουργία και διατήρηση θέσεων απασχόλησης[semigr ]

24. ζητεί, ως εκ τούτου, να εφαρμοσθεί μια ενεργός πολιτική αγοράς εργασίας με στόχο τη βελτίωση της προσαρμοστικότητας της αγοράς εργασίας και την εξάλειψη της περιθωριοποίησης προωθώντας την ενσωμάτωση των εν λόγω ατόμων στο εργασιακό περιβάλλον και/ή την επαγγελματική εκπαίδευση[semigr ] ζητεί τη μείωση του εξωμισθολογικού κόστους εργασίας[semigr ]

25. χαιρετίζει τη σύσταση επιτροπής για την απασχόληση και την αγορά εργασίας και την καλεί να εξετάσει ποια μέτρα απαιτούνται για την επίτευξη ταχείας προόδου στους ακόλουθους τομείς:

- δια βίου κατάρτιση προσαρμοσμένη σε πλέον εξειδικευμένες θέσεις απασχόλησης οι οποίες θα ικανοποιούν τη ζήτηση της αγοράς εργασίας, ιδιαίτερα στους τομείς υψηλής τεχνολογίας, π.χ. με την εξασφάλιση ενός συστήματος ευέλικτων ρυθμίσεων με τους εργοδότες που θα βασίζεται στις αρχές «αντιστάθμιση για την κατάρτιση» και/ή «εργασία-μελέτη» για την πρόσληψη άνεργων ατόμων και/ή πρόσφατα εξειδικευθέντων ατόμων χωρίς καθόλου επαγγελματική πείρα,

- ενθάρρυνση της αυτοαπασχόλησης και δημιουργία μικρών επιχειρήσεων με απλούστευση των διοικητικών και φορολογικών διατυπώσεων,

- αναδιοργανώσεις των ωρών εργασίας χωρίς καμία απώλεια ανταγωνιστικότητας ή παραγωγικότητας, ως μέσον αύξησης των ευκαιριών για ανάπτυξη της απασχόλησης,

- ενίσχυση για την ανάπτυξη νέων πηγών θέσεων απασχόλησης, ιδιαίτερα στους τομείς του περιβάλλοντος, του πολιτισμού και της περίθαλψης χρησιμοποιώντας πλήρως τις πιστώσεις που διατίθενται γι' αυτό το σκοπό στο κονδύλιο B3-4013Ν για την ανάπτυξη ενώσεων μη κερδοσκοπικού χαρακτήρα που λειτουργούν σ' αυτούς τους τομείς,

- επινόηση κατάλληλων κοινών κοινωνικοοικονομικών δεικτών για την παρακολούθηση των τάσεων της αγοράς απασχόλησης[semigr ]

26. καλεί την Επιτροπή και το Συμβούλιο να προσθέσουν στη Συνθήκη ένα κεφάλαιο για την απασχόληση προκειμένου να παρασχεθούν μεγαλύτερες αρμοδιότητες και να συμπεριληφθεί ένας πραγματικός συντονισμός των σχετικών πολιτικών σε μια συνεπή στρατηγική για την πολιτική της αγοράς εργασίας και της απασχόλησης[semigr ]

27. εκφράζει τη λύπη του διότι η εξέταση του προβλήματος της «γήρανσης» του πληθυσμού από την Επιτροπή δεν οδήγησε στη βαθεία ανάλυση της ανάγκης να ενισχυθεί η απασχόληση των μακροπρόθεσμα (40+) ανέργων, ούτε και του προβλήματος «της διακριτικής μεταχείρισης για λόγους ηλικίας» στην αγορά εργασίας[semigr ]

28. ζητεί τη μείωση των πραγματικών επιτοκίων ούτως ώστε να διευκολυνθούν τόσο οι ιδιωτικές επενδύσεις όσο και η σταθεροποίηση των δημόσιων προϋπολογισμών και την πλήρη αξιοποίηση των περιθωρίων ελιγμών μέσω θετικής εξέλιξης των επιτοκίων[semigr ]

29. ζητεί να τεθεί τέρμα στον αθέμιτο φορολογικό ανταγωνισμό στην ΕΕ που αφαιρεί σε μόνιμη βάση από όλα τα κράτη τη φορολογική τους βάση για την επίτευξη των στόχων τους και καθιστά αδύνατη τη σταθεροποίηση των προϋπολογισμών, μέσω κώδικα καλής συμπεριφοράς όσον αφορά τη φορολογία των επιχειρήσεων και κεφαλαίου σε φορολογικό πρωτόκολλο που θα συμπληρώνει τη Συνθήκη του Μάαστριχτ[semigr ]

30. τονίζει ότι τα δεδομένα σχετικά με την έκταση της διεθνοποίησης είναι μικτά[semigr ] ενώ η οικονομική διεθνοποίηση είναι αναμφισβήτητα θεαματική και η κινητικότητα κεφαλαίου έχει επιταχυνθεί με αξιοσημείωτο τρόπο, η πραγματική (μη οικονομική) διεθνοποίηση είναι περισσότερο ακαθόριστη[semigr ] παραδέχεται, ωστόσο, ότι τα αποτελέσματα της διεθνοποίησης στην πραγματική οικονομία θα είναι μάλλον εμφανέστερα στο μέλλον και ζητεί να επινοηθεί ως απάντηση στην τάση αυτή, μία κοινοτική στρατηγική, περιλαμβανομένης της Οικονομικής και Νομισματικής Ένωσης και της διεθνούς νομισματικής συνεργασίας, καθώς και διεθνών κανόνων ανταγωνισμού που θα συμφωνηθούν στο πλαίσιο του ΠΟΕ με στόχο την αποφυγή του κοινωνικού και περιβαλλοντικού ντάμπινγκ[semigr ]

31. καλεί την Επιτροπή να συμπεριλάβει στην πρότασής της για τις γενικές κατευθύνσεις της οικονομικής πολιτικής τα συγκεκριμένα στοιχεία που περιέχονται στο παρόν ψήφισμα σχετικά με μία τέτοια μικτή πολιτική σε ευρωπαϊκό επίπεδο[semigr ]

32. αναθέτει στον Πρόεδρό του να διαβιβάσει την παρούσα γνώμη στο Συμβούλιο, την Επιτροπή και τα κοινοβούλια των κρατών μελών.